Predkladacia správa

	Materiál “Zameranie zahraničnej politiky SR na rok 2005” je rozpracovaním Programového vyhlásenia vlády SR a konkretizáciou Strednodobej stratégie zahraničnej politiky Slovenskej republiky do roku 2015 v podmienkach rezortu Ministerstva zahraničných vecí SR.
	Materiál bol vypracovaný v zmysle uznesenia vlády číslo 140/2004 bod C.2. a v nadväznosti na odporúčania obsiahnuté v uznesení Zahraničného výboru NR SR č. 129/2004 bod B.2. a v uznesení Výboru NR SR pre európske záležitosti č. 28/2004 bod B.2.
	Na rozdiel od predchádzajúcich rokov dochádza ku zmene koncepcie pri vypracovaní Zamerania zahraničnej politiky SR, ktoré bolo v predošlom období súčasťou materiálu Správa o plnení zahraničnej politiky SR a zameraní zahraničnej politiky SR na príslušné roky. Do budúcnosti dochádza k rozčleneniu uvedenej správy na dva samostatné materiály, pričom Zameranie zahraničnej politiky SR na rok 2005 je jedným z nich. Druhá časť – Správa o plnení zahraničnej politiky SR za rok 2004 bude vláde a NR SR predložené v neskoršom období v zmysle uznesenia vlády číslo 140/2004 bod C.3.
	Materiál prešiel medzirezortným pripomienkovým konaním, v rámci ktorého boli uplatnené dve zásadné pripomienky, ktoré boli akceptované. Ostatné pripomienky mali doplňujúci a odporúčací charakter a boli zohľadnené v maximálnej možnej miere.